
	עמוד
	סעיף
	פירוט השאלה 
	תשובה

	1. 
	2
	1.2
	נבקש להבהיר כי תווי קנייה על פי חוק בתוקף של לפחות 5 שנים ממועד הנפקתם. עוד נבהיר כי תווי הקנייה ניתנים למימוש בסניפי רשתות המזון הכלולים בתו, וכן בעוד רשתות ובתי עסק. ככל שהכוונה לתו קנייה לרשתות מזון, יש להבין כי התווים ניתנים למימוש על כל מגוון המוצרים הנמכרים בחנות ולא רק מזון (כגון טקסטיל, חשמל וכו').
	במקום "תקופה של שנתיים מיום 01.01.2026 או מיום מסירתם לידי העמותה – לפי המאוחר" יבוא "תקופה של 5 (חמש) שנים ממועד הנפקתם"
כמו כן, יוסף כי "תווי הקנייה ניתנים למימוש על כל מגוון המוצרים הנמכרים ברשת שיווק המזון (לרבות מזון)"

	2. 
	2
	1.3
	עם כמה זוכים צפויה העמותה להתקשר? 
	זוכה אחד

	3. 
	4
	1.20
	העמידה ביעד ההספקה, בכפוף לקבלת הודעת זכייה והזמנה חתומה עבור התווים בידי הספק הזוכה עד ליום 30.11.2025.
נבקש להבהיר כי הספק לא יהיה אחראי לכל עיכוב או מניעה לקיים חיוביו עקב אירועי כוח עליון, לרבות מצב לחימתי או בטחוני, פנדמיה בריאותית וכל נסיבה שאינה בשליטת הספק. הספק יודיע לעמותה על אירועי כוח עליון המעכבים אותו או המונעים ממנו לקיים חיוביו במועד, ויעשה ככל יכולתו הסבירה לקיים חיוביו מוקדם ככל הניתן.
	בסיפא לסעיף 1.20 יבוא –
"מובהר כי אספקה בפועל של תווי הקנייה לעמותה תיעשה תוך 10 ימים עסקים ממועד שליחת ההזמנה על-ידי העמותה למציע ובאמצעות שליח מטעם המציע. המציע לא יהיה אחראי לכל עיכוב או מניעה לקיים חיוביו עקב אירועי כוח עליון, לרבות מצב לחימתי או ביטחוני, פנדמיה בריאותית והמציע יודיע לעמותה על אירוע/י כוח עליון כאמור המעכבים אותו או המונעים ממנו לקיים חיוביו במועד והכל בלבד שהמציע יפעל בשקידה ראויה על-מנת לנסות ולקיים את חיוביו מוקדם ככל הניתן."

	4. 
	4
	1.23
	נבקש לתקן ל- 7 ימי עסקים 
	לא ניתן להיענות לבקשה

	5. 
	4
	1.26
	נבקש להבהיר כי חילוט הערבות יהיה כפוף למתן הזדמנות למציע / לספק הזוכה להשמיע טענותיו כנגד החילוט ולאפשר לו לתקן את הדרוש תיקון.
	מצוין בסעיף כי ועדת המכרזים של העמותה תהיה רשאית להורות על חילוט הערבות של המציע, כולה או חלקה, אחרי שנתנה לו הזדמנות להשמיע טענותיו. לא יובהר מעבר לכך.

	6. 
	6
	3.7
	נבקש להבהיר כי לתו יצורף עלון המפרט את רשימת הרשתות המכבדות את התווים. לא ניתן יהיה לספק עלון עם רשימה של סניפים וכתובתיהם.
	להלן נוסחו המתוקן של סעיף 3.7 –
המציע יפעיל מוקד תמיכה טלפוני לצורך מימוש תווי הקנייה. המציע יצרף לכל תו קנייה ברושור המפרט, לפחות, 3 (שלושה) סניפים פעילים שלו בתחומי העיר חיפה, כתובותיהם ואופן מימוש תו הקנייה. 

	7. 
	6
	3.8
	נבקש להבהיר כי ניתן להחזיר עד 5% מהתווים שהונפקו ועד 4 חודשים ממועד הספקת העסקה.
	להלן נוסחו המתוקן של סעיף 3.8. –
העמותה תהא רשאית להחזיר עד 25% מסך כל תווי הקנייה, ללא תשלום נוסף, ולקבל החזר מלא בגינם וזאת משך תקופה בת 90 יום ממועד מסירתם בכתובת העמותה ובכפוף לכך שלא נעשה שימוש באותם תווי הקנייה.

	8. 
	13
	5.8
	נבקש להוסיף כי האחריות היא כלפי העמותה ולמחוק את המילים "מלאה ובלעדית". כן נבקש להוסיף שהאחריות היא על פי דין וכי הספק הזוכה אינו אחראי לכל עניין הנובע ממעשה או מחדל של העמותה או הפועלים מטעמה.
	במקום "מלאה ובלעדית" יבוא "על-פי דין".

	9. 
	13
	5.9
	נבקש להוסיף "והכל בכפוף להוראות ההסכם והמכרז"
	בסיפא יבוא "והכל בכפוף להוראות הסכם זה והמכרז"

	10. 
	13
	5.12
	נבקש להבהיר כי אין באמור בסעיף למנוע מהספק להיעזר בקבלני משנה מטעמו בהספקת השירותים, לרבות לצורך שליחת התווים לעמותה.
	בסיפא יבוא "אין באמור בסעיף זה בכדי למנוע מהמציע להיעזר בקבלני משנה מטעמו לאספקת השירותים לרבות לצורך שליחת התווים לעמותה ובלבד שתווי הקנייה יהיו למימוש ברשת שיווק המזון של המציע עצמו.

	11. 
	15
	8.1
	עסקה לאספקת תווי קניה היא ללא מע"מ ולא מונפקת בגינה חשבונית מס. בעת הספקת העסקה נמסרים העתקי תעודת משלוח וחשבון תווים.
	במקום "התמורה תשלום למציע כנגד קבלת חשבונית מס כדין" יבוא "התמורה תשולם למציע כנגד חשבון עסקה/דרישת תשלום/חשבון תווים ותעודת משלוח מטעם המציע. המציע יספק לעמותה קבלה בגין תשלום התמורה וזאת בתוך 3 ימי עסקים ממועד תשלומה בפועל."

	12. 
	15
	10.1
	נבקש למחוק את המילה "נאמנות" – השירותים נשוא ההסכם אינם מסוג השירותים המחייבים חובת נאמנות מצד הספק כלפי המזמין (בשונה למשל משירותים אישיים כגון עריכת דין). כאמור לעיל נבקש למחוק את המילה "בלעדי".
	במקום "נאמנות" יבוא "בקפדנות"

	13. 
	15
	10.2
	נבקש לקבוע כי אחריותו של הספק לפי סעיף זה מוגבלת לנזקים ישירים בלבד. בנוסף נבקש הבהרתכם כי הספק לא יהיה אחראי לכל נזק שהוא עקב מעשה או מחדל של המזמין או מי מטעמו והוא אינו פוטר את העמותה מכל נזק כאמור.
באשר לשיפוי - שיפוי לפי סעיף זה מוגבל לנזקים ישירים בלבד וכפוף לכך שהמזמין ימסור לספק הודעה על כל תביעה או דרישה בגינה נדרש שיפוי כאמור, יאפשר לספק להתגונן בפני כל תביעה או דרישה ולא יתפשר בהם ללא הסכמת הספק. כמו כן, שיפוי ייעשה על פי פסק דין חלוט המחייב את המזמין בתשלום. עוד ייקבע כי שיפוי בגין שכ"ט יהיה בסכום סביר.
	לאחר המילה "לשלם" יבוא "בהתאם לפסק-דין".
בסיפא לסעיף יבוא – 
"העמותה תיידע את המציע בכל תביעה ו/או דרישה ותיתן לו אפשרות סבירה להתגונן."

	14. 
	15
	11
	על אף כל האמור בסעיף נבקש להבהיר כי המזמין יהיה זכאי לקזז או לעכב סכומים אותם חייב לו הספק מכוח הסכם בלבד וזאת אך ורק כנגד אותם סכומים אותם חייב המזמין לספק מכוח הסכם זה בלבד. כל קיזוז או עיכבון כאמור יהיה כפוף לכך שהמזמין נתן לספק התראה של 14 ימים בכתב על כוונתו לביצוע הקיזוז או עיכבון כאמור ומתן הזדמנות לספק להשמיע טענותיו בטרם הקיזוז או העיכבון לתקן את הדרוש תיקון.
	בסיפא לסעיף יבוא "העמותה תיתן למציע התראה בכתב בת 7 ימים והזדמנות לתקן את ההפרה."

	15. 
	16
	14.1
	נבקש להוסיף כי כל שינוי בפירוט השירותים שאינו מופיע בהסכם ובמכרז יהיה כפוף לקבלת הסכמת הספק בכתב ומראש.
	להלן נוסחו המתוקן של סעיף 14.1. – "כל שינוי בפירוט השירותים שאינו מצוין בהסכם ובמכרז יהא כפוף לקבלת המציע מראש ובכתב."

	16. 
	16
	14.8
	נבקש למחוק את המילים "בפקסימיליה בתוספת לאישור טלפוני על קבלת הפקס"
	תימחקנה המילים ב"פקסמיליה בתוספת לאישור טלפוני על קבלת הפקס"

	17. 
	16
	14.9
	סעיף זה צריך להיות מנוסח בצורה הדדית ולחול על שני הצדדים כאחד
	להלן נוסחו המתוקן של סעיף 14.9. – "כל מעשה ו/או מחדל ו/או הימנעות מדרישה ו/או הסכמה ו/או השתקה ו/או ויתור ו/או השתהות לא יהוו השתק ו/או מניעות ו/או ויתור על זכות של צד להסכם זה ו/או כל דין והסכמת צד לסטות מתנאי הסכם זה במקרה מסוים לא תהווה תקדים ולא ילמדו ממנה גזירה שווה למקרה אחר."


נוסח מתוקן של כתב ערבות (נספח ד')
יפורסם באתר האינטרנט של העמותה

